text: Røvere anholdt i Esbjerg
  21 august 2011 kl. 09.23
  Efter et bankrøveri på Sjælland er de to formodede gerningsmænd nu blevet anholdt i Esbjerg.
  Først mislykkedes selve røveriet. Og nu er de to mistænkte gerningsmænd også blevet anholdt.
  Det var onsdag, at der blev begået et bankrøveri Vemmelev nær Slagelse, men den uheldige røver fik sig en ubehagelig overraskelse, da en farvepatron eksploderede under flugten.
  Han slap dog i første omgang væk sammen med en kammerat, der ventede i en bil i byens udkant. Et vidne nåede dog at se nummerpladen, og den viste sig at tilhøre en mand fra Esbjerg.
  Da han i forvejen var kendt af politiet, kunne efterforskerne sammenligne tidligere billeder fra forbryderalbummet med billederne fra bankens overvågningskamera, og de viste sig at stemme ganske godt overens.
  I første omgang formåede de to uheldige røvere at slippe gennem politiets afspærringer tilbage til Jylland. Men lørdag klappede håndjernene så i Esbjerg.
  